Rámcová dohoda 

„Nákup predmetov osobnej hygieny pre potreby NDS, a.s.“
                           číslo odberateľa: 				číslo dodávateľa:	
uzatvorená v zmysle ustanovenia § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“)a ustanovenia § 269 ods. 2 s primeraným použitím § 409 zákona č. 513/1991 Zb. Obchodný zákonník v znení neskorších predpisov 
(ďalej len „rámcová  dohoda“ alebo len „dohoda“) 
medzi:
Odberateľ:
Obchodné meno:			Národná diaľničná spoločnosť, a.s. 
Sídlo:	 				Dúbravská cesta 14, 841 04 Bratislava
Právna forma:	akciová spoločnosť zapísaná v Obchodnom registri Mestského súdu Bratislava III, Oddiel: Sa, Vložka č.: 3518/B
Štatutárny orgán:	 		predstavenstvo zastúpené:
Ing. Filip Macháček, predseda predstavenstva a generálny riaditeľ 
PhDr. Rastislav Droppa, podpredseda predstavenstva 

IČO:			35 919 001
DIČ: 	 				202 193 7775	
IČ DPH: 	 			SK 202 193 7775 
Bankové spojenie: 	Štátna pokladnica 
Číslo účtu:	SK95 8180 0000 0070 0069 4593
SWIFT kód: 				SPSRSKBA
Tel.: 				+421 2 5831 1111
(ďalej len „odberateľ“)

a
Dodávateľ:
Obchodné meno:		
Sídlo:		
Právna forma:		
Štatutárny orgán:		
Osoby oprávnené na rokovanie:
- vo veciach zmluvných: 	
- vo veciach technických:	
IČO:		
DIČ:		
IČ DPH:			
Bankové spojenie:		
Číslo účtu:			
SWIFT kód: 			
Tel./Fax:		
(ďalej len „dodávateľ“ a spoločne s odberateľom aj ako „strany rámcovej dohody“)


Článok I
Predmet rámcovej dohody 

1. Predmetom rámcovej dohody je úprava práv a povinností dodávateľa pri dodávaní tovaru predmetov osobnej hygieny (ďalej len „tovar“ alebo aj „predmet dohody“) vrátane ich dovozu na miesto plnenia, počas doby trvania rámcovej dohody podľa požiadaviek odberateľa na základe samostatných objednávok a záväzok odberateľa zaplatiť dodávateľovi kúpnu cenu podľa článku IV rámcovej dohody. 
1. Tovarom podľa bodu 1.1 tohto článku rámcovej dohody sú druhy tovaru predmetov osobnej hygieny špecifikované v prílohe č. 1 Opis predmetu zákazky ako neoddeliteľnej súčasti rámcovej dohody.
1. Predpokladané množstvá tovaru uvedené v prílohe č. 1 rámcovej dohody nie sú záväzné pre plnenie rámcovej dohody zo strany dodávateľa; skutočné množstvo tovaru je povinný odberateľ uviesť v samostatných objednávkach. 

Článok II
Objednávka

2.1 Dodávateľ sa zaväzuje dodať tovar odberateľovi v súlade s jednotlivými písomnými objednávkami odberateľa.
2.2 Každá objednávka odberateľa musí obsahovať:
2.2.1 predmet objednávky, t.j. špecifikácia druhu a počtu tovaru a podľa bodu 1.2 a 1.3 článku I rámcovej dohody;
2.2.2 miesto dodania tovaru; 
2.2.3 termín dodania tovaru;
2.2.4 názov a sídlo odberateľa a jeho identifikačné údaje (IČO, IČ DPH, bankové spojenie, zápis v obchodnom registri);
2.2.5 dátum vyhotovenia objednávky;
2.2.6 iné požiadavky odberateľa, v prípade, ak také požiadavky odberateľ má a sú v súlade s rámcovou dohodou. 
2.3 [bookmark: _Hlk231300162]Dodávateľ sa zaväzuje dodávať tovar odberateľovi riadne a včas podľa požiadaviek odberateľa, tzn. v dohodnutom druhu, množstve podľa konkrétnej objednávky odberateľa, v požadovanej kvalite (minimálne v kvalite porovnateľného tovaru na trhu), v mieste určenom v objednávke odberateľa, v riadnom obale, ak si to povaha tovaru vyžaduje, pričom tovar bude riadne uspôsobený na prepravu, a to do 15 (pätnástich) kalendárnych dní odo dňa potvrdenia objednávky dodávateľom v zmysle bodu 2.5, ak sa strany rámcovej dohody nedohodnú inak. 
2.4 Záväzné objednávky majú za odberateľa právo vyhotoviť osoby zodpovedné za vecné plnenie dohody uvedené v Prílohe č. 4 – Zoznam oprávnených osôb odberateľa. 
2.5 Odberateľ odošle oskenovaný originál objednávky, podpísaný oprávnenou osobou odberateľa na e-mailovú adresu dodávateľa .......................... Dodávateľ je povinný objednávku odberateľa zaslanú e-mailom prijať a túto skutočnosť potvrdiť do 72 hodín od jej doručenia e-mailom na e-mailovú adresu odberateľa, z ktorej bola zaslaná objednávka. Objednávka sa stáva záväznou jej potvrdením zo strany dodávateľa.
2.6 Prevzatie a odovzdanie tovaru na základe objednávky potvrdia strany rámcovej dohody v dodacom liste, za strany rámcovej dohody sú oprávnené podpísať dodací list osoby zodpovedné za vecné plnenie dohody, uvedené v úvodných ustanoveniach rámcovej dohody (ďalej len „oprávnené osoby“) a v Prílohe č. 4 – Zoznam oprávnených osôb odberateľa. Vlastnícke právo k tovaru nadobúda odberateľ prevzatím tovaru. V prípade uplatnenia výhrady pri dodaní tovaru ostáva tovar vo vlastníctve dodávateľa až do doby, kým dodávateľ neodstráni prekážku, ktorá bráni odberateľovi riadne prevziať tovar.
2.7 Objednávku je možné ukončiť písomnou dohodou oboch strán rámcovej dohody, výpoveďou alebo odstúpením od objednávky. Na ukončenie objednávky sa primerane použijú ustanovenia článku IX rámcovej dohody.

Článok III
Miesto, čas plnenia 
3.1 Miesto odovzdania a prevzatia predmetu dohody a osoby zodpovedné za prevzatie predmetu dohody budú určené vždy v konkrétnej objednávke. Zoznam miest odovzdania a prevzatia predmetu dohody (ďalej jednotlivo len „miesto dodania“ alebo spolu len „miesta dodania“) v čase uzatvorenia dohody, za odberateľa je nasledovný: 

· ústredie Národnej diaľničnej spoločnosti, a.s., Dúbravská cesta 14, 841 04 Bratislava, 
· Stredisko správy a údržby diaľnic 1 Malacky, Pezinská 15, 901 01 Malacky, 
· Stredisko správy a údržby diaľnic 2 Bratislava, Domkárska 9, 821 05 Bratislava,
· Stredisko správy a údržby diaľnic 3 Trnava, Sereďská 263, 917 05 Trnava, 
· Stredisko správy a údržby diaľnic 4 Trenčín, Na Vinohrady 1022, 911 05 Trenčín - Zlatovce,
· Stredisko správy a údržby diaľnic 5 Považská Bystrica, časť Kúnovec 4532, 017 01 Považská Bystrica,
· Stredisko správy a údržby diaľnic 6 Martin, Hlavná 2158, 038 52 Sučany, 
· Stredisko správy a údržby diaľnic 8 Liptovský Mikuláš, Demänovská cesta 435/2, 031 01 Liptovský Mikuláš,
· Stredisko správy a údržby diaľnic 9 Mengusovce, č. 204, 059 36 Mengusovce, 
· Stredisko správy a údržby diaľnic 10 Beharovce, č. 92, 053 05 Beharovce, 
· Stredisko správy a údržby diaľnic 11 Prešov, Petrovany č. 500, 082 53 Prešov,
· Stredisko správy a údržby rýchlostných ciest 1 Galanta, Matúškovská cesta 886, 924 01 Galanta, 
· Stredisko správy a údržby rýchlostných ciest 2 Nová Baňa, Železničný rad 22, 968 01 Nová Baňa, 
· Stredisko správy a údržby rýchlostných ciest 3 Zvolen, Neresnická 8, 960 21 Zvolen,
· Stredisko správy a údržby rýchlostných ciest 4 Košice, Magnezitárska 2, 043 28 Košice, 
· Stredisko správy a údržby rýchlostných ciest 6 Čadca, A. Hlinku 2549, 022 65 Čadca,
· Stredisko správy a údržby rýchlostných ciest 7 Lučenec, Tomášovce 435, 985 56 Tomášovce, 
· Stredisko špecializovaných činností, detašované pracovisko Čadca, A. Hlinku 2549, 022 65 Čadca,
· Stredisko špecializovaných činností, detašované pracovisko Mengusovce, č. 204, 059 36 Mengusovce,
· Stredisko špecializovaných činností, detašované pracovisko Žarnovica, Bystrická 73, 966 81 Žarnovica,
· Investičný odbor Banská Bystrica, Zvolenská cesta 20, 974 05 Banská Bystrica,
· Investičný odbor Žilina, ul. Radlinského 13/373, 010 01 Žilina, 
· Investičný odbor Prešov, Námestie mládeže 3, 080 01 Prešov, 
· Školiace stredisko Liptovský Ján, Za Plavom 10, 032 03  Liptovský Ján.

3.2 Dodávateľ sa zaväzuje dodávať tovar na miesto dodania určené vždy v objednávke odberateľa.
3.3 Dodávateľ je povinný dodať objednaný tovar najneskôr do 15 (pätnástich) kalendárnych dní odo dňa potvrdenia objednávky dodávateľom. 
3.4 Dovoz tovaru na miesto dodania je dodávateľ povinný zabezpečiť na vlastné náklady. Doručenie je možné v pracovné dni, od pondelka do piatka, v hodinách od 7:00 do 14:00. Dodávateľ je povinný označiť každé balenie tovaru tak, aby bol zrejmý počet obsiahnutých kusov tovaru. Odberateľ je povinný dodaný tovar skontrolovať podľa dodacieho listu, doručeného súčasne s objednaným tovarom. 
3.5 Nedodanie objednaného tovaru v lehote dlhšej ako 15 (pätnásť) kalendárnych dní odo dňa potvrdenia objednávky dodávateľom, ak v objednávke nie je uvedený iný (dlhší) termín dodania, sa považuje za podstatné porušenie rámcovej dohody a oprávňuje odberateľa na okamžité odstúpenie od objednávky. Tým nie je dotknutá povinnosť dodávateľa zaplatiť odberateľovi zmluvnú pokutu podľa článku článku VII bod 7.2 rámcovej dohody. 
3.6 Dodávateľ sa zaväzuje bez zbytočného odkladu e-mailom oboznámiť odberateľa, a to na e-mailovú adresu odberateľa, z ktorej bola zaslaná objednávka, o vzniku akejkoľvek udalosti, ktorá bráni alebo sťažuje dodanie tovaru (alebo jeho časti) s dôsledkom nedodržania lehoty dohodnutej v zmysle bodu 3.5 tohto článku, pričom takéto oznámenie je dodávateľ povinný následne v lehote 3 (troch) pracovných dní písomne (s podpisom oprávnenej osoby) potvrdiť a doručiť odberateľovi. Dodávateľ sa nedostáva do omeškania s dodaním tovaru podľa jednotlivej objednávky v prípade, ak nastanú skutočnosti označované ako „vyššia moc“, t.j. objektívne právne skutočnosti, ktoré nie sú závislé na stranách rámcovej dohody, ani ich strany rámcovej dohody nedokážu ovplyvniť, alebo v čase uzatvorenia dohody, pri zachovaní odbornej starostlivosti predvídať, napr. živelné pohromy atď. Pre vylúčenie pochybností, na účely rámcovej dohody, za vyššiu moc sa nepovažuje štrajk zamestnancov niektorej strany rámcovej dohody alebo zmena ekonomických pomerov niektorej strany rámcovej dohody alebo subdodávateľa.
3.7 Ak nastanú okolnosti vyššej moci uvedené v bode 3.6 tohto článku rámcovej dohody, strany rámcovej dohody posunú termíny dodania tovaru o dobu zodpovedajúcu trvaniu týchto okolností a odstráneniu ich následkov. Dodávateľ je zároveň povinný preukázať, akým spôsobom a počas akej doby mu vyššia moc bránila v dodaní tovaru podľa rámcovej dohody. 
3.8 Predĺžením dohodnutej lehoty dodania tovaru podľa ustanovenia bodu 3.6 a 3.7 tohto článku rámcovej dohody, s výnimkou okolností označených ako „vyššia moc“, nie je dotknutá povinnosť dodávateľa uhradiť zmluvnú pokutu za omeškanie podľa článku VII bod 7.2 rámcovej dohody.
3.9 Odberateľ si vyhradzuje právo rozšíriť alebo zmeniť miesta dodania predmetu zákazky, o čom písomne upovedomí dodávateľa. Písomné oznámenie musí obsahovať identifikáciu nahrádzaného miesta dodania a identifikáciu nového miesta dodania. Oznámenie sa doručuje e-mailom spôsobom, že osoba oprávnená na rokovanie vo veciach zmluvných uvedená v Prílohe č. 4 – Zoznam oprávnených osôb odberateľa, odošle oskenovaný originál písomného oznámenia na e-mailovú adresu dodávateľa  [doplniť.] Dodávateľ je povinný písomné oznámenie odberateľa zaslané e-mailom prijať a najneskôr nasledujúci pracovný deň po dni jeho doručenia od odberateľa potvrdiť, rovnako e-mailom na odosielajúcu e-mailovú adresu odberateľa. Zmena vykonaná v zmysle predchádzajúcej vety tohto bodu sa stáva záväznou jej písomným potvrdením zo strany dodávateľa. 
3.10 V prípade, ak dodávateľ z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) prijatie písomného oznámenia odberateľa, považuje sa nasledujúci pracovný deň po dni doručenia riadne zaslaného oznámenia dodávateľovi, za deň akceptácie oznámenia (deň doplnenia nového miesta plnenia).


Článok IV
Cena, fakturačné a platobné podmienky

4.1 Ceny tovaru sú stanovené na základe dohody strán rámcovej dohody v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky  č. 87/1996 Z.z., ktorou sa  vykonáva zákon o cenách v znení neskorších predpisov. Jednotkové ceny sú stanovené v súlade s ponukou dodávateľa  a zahŕňajú všetky náklady a výdavky spojené s riadnym dodaním tovaru, vrátane dovozu  na miesto plnenia podľa článku III bod 3.1 rámcovej dohody. 
4.2 Dodávateľ je povinný dodať predmet dohody spôsobom uvedeným v článku II bod 2.6 rámcovej dohody. Dodávateľ vyhotoví faktúru do 15 (pätnástich) dní od dátumu doručenia posledného dodacieho listu v zmysle bodu 2.6 článku II rámcovej dohody, na ktorý sa vzťahuje objednávka, prílohou ktorej budú podpísané dodacie listy a sumár dodaného tovaru.
4.3 Odberateľ je povinný uhradiť faktúru  do 30 (tridsať) dní odo dňa jej doporučeného doručenia na adresu sídla odberateľa uvedeného na titulnej strane rámcovej dohody, bez nedostatkov.
4.4 Faktúra musí obsahovať obligatórne náležitosti podľa ustanovenia § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Faktúra musí  obsahovať aj nasledovné údaje: odvolávku na číslo rámcovej dohody, dodatku, objednávky, popis plnenia v zmysle predmetu rámcovej dohody, bankové spojenie v zmysle rámcovej dohody a kópia dodacieho listu potvrdeného odberateľom. Ak ich faktúra nebude obsahovať, alebo nebudú k faktúre priložené dodacie listy, odberateľ je oprávnený takúto faktúru vrátiť dodávateľovi spolu s označením nedostatkov, pre ktoré bola vrátená. V tomto prípade sa plynutie  lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej, doplnenej alebo inak zmenenej faktúry.
4.5 Za  deň splnenia peňažného  záväzku sa  považuje deň odpísania dlžnej sumy z účtu odberateľa v prospech účtu dodávateľa.
4.6 Na účely fakturácie sa za deň dodania tovaru považuje posledný deň podpísania posledného dodacieho listu, na ktorý sa vzťahuje objednávka.
4.7 Ak odberateľ neuhradí faktúru bez nedostatkov v lehote splatnosti, dodávateľ je oprávnený požadovať od odberateľa úroky z omeškania vo výške 0,05 % (päť stotín percenta) z dlžnej sumy za každý, aj začatý, deň omeškania. 
4.8 Celková cena v zmysle rámcovej dohody bude tvorená ako súčet súčinov prijatých jednotkových cien a množstva skutočne dodaných a prevzatých položiek tovaru na základe objednávok odberateľa a potvrdených dodacích listov odberateľom.
4.9 Celková cena za poskytnuté tovary v rámci predmetu dohody za 48 (štyridsaťosem) mesiacov nepresiahne sumu [doplniť],-  € (slovom: [doplniť] eur) bez dane z pridanej hodnoty (ďalej len „DPH“), ktorú predložil dodávateľ ako úspešný uchádzač vo svojej ponuke. DPH bude uplatnená v zmysle platných právnych predpisov na území Slovenskej republiky v čase fakturácie.
4.10 Cena zahŕňa všetky náklady dodávateľa vynaložené na splnenie požiadaviek odberateľa vyplývajúcich z rámcovej dohody. 
4.11 Jednotkové ceny sú pevné a nemenné počas celej doby trvania rámcovej dohody, pre všetky položky uvedené v Prílohe č. 2 – Špecifikácia ceny.
4.12 Dodávateľ je povinný označiť obálku, v ktorej bude faktúra odosielaná, slovom „FAKTÚRA“. Faktúry je povinný dodávateľ zasielať odberateľovi  doporučene. V prípade faktúry odoslanej ako obyčajná poštová zásielka, nie je dodávaľ oprávnený účtovať si úrok z omeškania z fakturovanej ceny.
4.13 Strany  rámcovej dohody sa zaväzujú, že zmeny inkasných dát pre potreby platenia faktúr si budú oznamovať do 10 (desiatich) kalendárnych dní po tom, čo ku zmene došlo, a to písomne.
4.14 Ak je dodávateľ v postavení zahraničnej osoby, riadi sa zákonom o DPH.
4.15 Ak sa po uzatvorení tejto rámcovej dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie, ako je obsiahnuté v tejto rámcovej dohode a dodávateľ už preukázateľne za takúto nižšiu cenu plnenie poskytol alebo ešte stále poskytuje, pričom rozdiel medzi nižšou cenou a cenou podľa tejto rámcovej dohody je viac ako 5% v neprospech ceny podľa tejto rámcovej dohody, zaväzuje sa dodávateľ poskytnúť odberateľovi na takéto objednané plnenie po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto rámcovej dohody a nižšou cenou.

Článok V
Doba trvania rámcovej dohody

5.1 Rámcová dohoda sa uzatvára na dobu určitú, a to na 48 (štyridsaťosem) mesiacov odo dňa nadobudnutia účinnosti rámcovej dohody, resp. do vyčerpania finančného limitu stanoveného v článku IV bod 4.9  rámcovej dohody podľa toho, ktorá skutočnosť nastane skôr.

Článok VI
Záručná doba a zodpovednosť za vady

6.1 Dodávateľ je povinný dodať tovar v množstve a akosti, určenom v rámcovej dohode a príslušnej objednávke a zodpovedajúcim príslušným platným a účinným normám vzťahujúcim sa na tovar. Dodávateľ zodpovedá za vady, resp. nedostatky, ktoré má tovar v okamihu prechodu nebezpečenstva škody na tovare na odberateľa, aj keď sa vada stavne zjavnou až po tomto čase. Povinnosti dodávateľa vyplývajúce mu zo záruky za akosť tovaru tým nie sú dotknuté.
6.2 Záručná doba tovaru je 24 (dvadsaťštyri) mesiacov. Záručná doba začína plynúť odo dňa prevzatia tovaru odberateľom a dodávateľ zodpovedá za to, že tovar bude počas záručnej doby spôsobilý na použitie za účelom, na aký sa tovar obvykle používa, a že si zachová obvyklé vlastnosti.
6.3 Dodaný tovar alebo jeho časť je odberateľ oprávnený odmietnuť prevziať, ak zistí preukázateľné vady dodaného tovaru, nedostatočnú kvalitu tovaru, rozdiel v množstve dodaného tovaru a/alebo zámenu tovaru v porovnaní s danou objednávkou. Odberateľ je tiež oprávnený tovar alebo jeho časť odmietnuť prevziať, ak údaje na dodacom liste nesúhlasia s dodaným tovarom alebo je porušený či inak poškodený prepravný obal alebo tovar. Dodávateľ je povinný na vlastné náklady takýto tovar odviezť a dodať odberateľovi tovar bez vád.
6.4 Dodávateľ je povinný odberateľom zistené vady, prípadne nedostatky tovaru počas plynutia záručnej doby odstrániť bez zbytočného odkladu, najneskôr do 30 (tridsiatich) kalendárnych dní, ak sa strany rámcovej dohody, s prihliadnutím na povahu nedostatku, nedohodnú inak, pričom spôsob odstraňovania vád tovaru navrhuje odberateľ.
6.5 V prípade zistenia vady tovaru do 30 (tridsiatich) dní odo dňa ich prevzatia, odberateľ má právo na výmenu tovaru kus za kus. Dodávateľ je povinný výmenu tovaru uskutočniť bez zbytočného odkladu, najneskôr do 5 (piatich) pracovných dní, ak sa strany rámcovej dohody (s prihliadnutím na povahu nedostatku) nedohodnú inak.
6.6 Odberateľ je povinný vady  dodaného tovaru bez zbytočného odkladu po ich zistení oznámiť dodávateľovi písomne na e-mailovú adresu dodávateľa xxxxxxx@xx.xx. V oznámení o vadách tovaru musí odberateľ vady špecifikovať (opísať a uviesť, ako sa prejavujú) a uviesť, aký nárok z vád si uplatňuje.
6.7 [bookmark: _GoBack]Dodávateľ sa zaväzuje, že vybaví reklamáciu odberateľa bez zbytočného odkladu, najneskôr však do 30 (tridsiatich) pracovných dní po doručení správy o vadách tovaru dodávateľovi, inak je odberateľ oprávnený od rámcovej dohody písomne odstúpiť.

Článok VII
Zmluvné sankcie

7.1 V prípade, ak dodávateľ nedodá tovar riadne a včas bez vád, v súlade s kvalitatívnymi požiadavkami kladenými na tovar podľa rámcovej dohody a podľa súťažných podkladov, odberateľ má právo na zmluvnú pokutu vo výške 0,05 % (päť stotín percenta) z ceny, vrátane DPH, danej rozsahom plnenia na základe konkrétnej objednávky za každý, aj začatý, deň omeškania. V prípade opätovného nedodržania kvalitatívnych podmienok tovaru má odberateľ právo v súlade s článkom 9 rámcovej dohody okamžite odstúpiť od rámcovej dohody alebo objednávky, tým nie je dotknuté právo odberateľa na zaplatenie zmluvnej pokuty v zmysle tohto bodu rámcovej dohody.
7.2 V prípade, ak dodávateľ nedodrží termín dodania tovaru v zmysle bodu 3.3 Článku III rámcovej dohody, má odberateľ právo na zmluvnú pokutu vo výške 0,05 % (päť stotín percenta) z ceny, vrátane DPH, danej rozsahom plnenia na základe konkrétnej objednávky za každý aj začatý deň omeškania. V prípade opätovného nedodržania termínu dodania predmetu dohody má odberateľ právo v súlade s článkom 9 rámcovej dohody okamžite odstúpiť od rámcovej dohody alebo objednávky, tým nie je dotknuté právo odberateľa na zaplatenie zmluvnej pokuty v zmysle tohto bodu rámcovej dohody.
7.3 V prípade, ak dodávateľ poruší povinnosť uvedenú v bode 10.2  článku X rámcovej dohody, má odberateľ nárok na zaplatenie zmluvnej pokuty vo výške 500,- EUR (slovom: päťsto eur) za každý deň, pokiaľ porušenie povinnosti trvá, a to za každé porušenie samostatne. 
7.4 V prípade omeškania so zaplatením faktúr bez nedostatkov má dodávateľ právo na úrok z omeškania vo výške 0,05 % (päť stotín percenta) z dlžnej sumy za každý aj začatý deň omeškania.
7.5 Zaplatením akejkoľvek zmluvnej pokuty nie je dotknutý nárok odberateľa na náhradu škody presahujúcu zmluvnú pokutu, t.j  zmluvné pokuty sú dojednané samostatne popri prípadných nárokoch odberateľa na náhradu škody.
7.6 V prípade vzájomných nárokov odberateľa a dodávateľa, budú strany rámcovej dohody postupovať podľa ustanovení § 358 a nasl. zákona č. 513/1991 Zb. Obchodný zákonník v znení neskorších predpisov (ďalej len „OBZ“).
7.7 V prípade, ak dodávateľ nepotvrdí objednávku v lehote podľa bodu 2.5 článku II rámcovej dohody, vzniká odberateľovi nárok voči dodávateľovi na zaplatenie zmluvnej pokuty  vo výške 0,05% (slovom: päť stotín percenta) z ceny vrátane DPH, danej rozsahom plnenia na základe konkrétnej objednávky za každý aj začatý deň omeškania s potvrdením objednávky.

Článok VIII
Subdodávatelia a ostatné povinnosti dodávateľa

8.1 Dodávateľ nesmie dodanie tovaru ako celok odovzdať na vykonanie inému subjektu. Časť plnenia podľa rámcovej dohody môže dodávateľ odovzdať na vykonanie svojmu subdodávateľovi uvedenému v Zozname subdodávateľov a podiel subdodávok, ktorý tvorí prílohu č. 3 rámcovej dohody. Súhlas odberateľa s dodaním tovaru prostredníctvom subdodávateľa nezbavuje dodávateľa povinnosti a zodpovednosti za tovar dodaný subdodávateľom.
8.2 Ak sa na dodávateľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „ZoRPVS“), potom je dodávateľ, ako aj jeho subdodávatelia, povinný dodržať túto povinnosť po celú dobu trvania tejto rámcovej dohody, pričom dodávateľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti dodávateľa podľa predchádzajúcej vety je odberateľ oprávnený od rámcovej dohody odstúpiť v okamihu, čo sa o tomto porušení dozvedel. Ak v súvislosti s porušením vyššie uvedenej povinnosti uloží príslušný orgán odberateľovi akúkoľvek sankciu, dodávateľ je povinný túto sankciu mu v plnej výške nahradiť.  
8.3 Počas trvania rámcovej dohody je dodávateľ oprávnený zmeniť subdodávateľa uvedeného v prílohe č. 3 rámcovej dohody výlučne na základe dodatku k rámcovej dohode. Nový subdodávateľ musí spĺňať povinnosť  zápisu v registri  partnerov verejného sektora podľa ZoRPVS v prípade, ak mu takáto povinnosť zo ZoRPVS  vyplýva. Odberateľ má právo odmietnuť podpísať dodatok a požiadať dodávateľa o určenie iného subdodávateľa, ak má na to závažné dôvody (napr. ak  nový subdodávateľ nie je zapísaný v registri partnerov verejného sektora podľa ZoRPVS v prípade, ak mu takáto povinnosť zo ZpRPVS vyplýva, nekvalitne realizované práce konkrétnym subdodávateľom na predchádzajúcich dielach, nesplnenie podmienok pre výmenu subdodávateľa atď.). Dodávateľ je povinný žiadosti odberateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa ZoRPVS v prípade, ak mu takáto povinnosť zo ZoRPVS vyplýva. V prípade, ak dodávateľ bezodkladne neoznámi subdodávateľa, resp. ďalšieho subdodávateľa odberateľovi, je povinný zaplatiť odberateľovi zmluvnú pokutu vo výške 5.000,- EUR (päťtisíc eur).
8.4 Dodávateľ vyhlasuje, že príloha č. 3 k rámcovej dohode obsahuje aktuálne a úplné údaje v zmysle ustanovenia § 41 ods. 3, 4 ZoVO. Údaje v zmysle § 41 ods. 3 ZoVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „Údaje“). Zmenu Údajov akéhokoľvek aktuálneho subdodávateľa je dodávateľ povinný bezodkladne písomne oznámiť odberateľovi, pričom strany dohody sa výslovne dohodli, že na zmenu Údajov nie je potrebné uzatvoriť dodatok k rámcovej dohode. V prípade nesplnenia povinnosti dodávateľa v zmysle predchádzajúcej vety tohto bodu má odberateľ nárok na zmluvnú pokutu vo výške 100,- € (slovom: sto eur) za každý neoznámený zmenený údaj, ako aj náhradu škody, ktorá odberateľovi v tejto súvislosti vznikne. V dodatku k rámcovej dohode, ktorým sa mení pôvodný subdodávateľ, je dodávateľ povinný uviesť aktuálne a úplné Údaje nového subdodávateľa. 
8.5 V prípade, ak dodávateľ preukazoval splnenie podmienok účasti podľa § 33 ZoVO inou osobou, je povinný pri plnení rámcovej dohody skutočne používať zdroje osoby, ktorej postavenie využil na preukázanie finančného a ekonomického postavenia. V prípade, ak dodávateľ preukazoval splnenie podmienok účasti podľa § 34 ZoVO inou osobou, je povinný pri plnení rámcovej dohody skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. V prípade nedodržania týchto povinností je dodávateľ povinný zaplatiť odberateľovi zmluvnú pokutu za každé takéto porušenie vo výške 5 000,- EUR (slovom: päťtisíc EUR). Porušenie týchto povinností sa považuje za podstatné porušenie dohody. Odberateľ je zároveň oprávnený odstúpiť od dohody pre jej podstatné porušenie.
8.6 Dodávateľ sa zaväzuje, že nebude v súvislosti s dodávaním tovaru, resp. v súvislosti s vykonávaním činnosti, ktorá je predmetom rámcovej dohody zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon o nelegálnej práci“), v spojení so zákonom č. 311/2001 Z. z. Zákonník práce v znení neskorších predpisov, OBZ , zákonom č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákonom č. 461/2003 Z. z. o sociálnom poistení v znení neskorších predpisov, zákonom č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákona č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa ustanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov. 
8.7 V prípade, že orgán vykonávajúci kontrolu nelegálnej práce a nelegálneho zamestnávania zistí porušenie ustanovenia § 7b ods. 5 zákona o nelegálnej práci, t. j. porušenie zákazu prijať prácu alebo službu, ktorú  odberateľovi na základe dohody dodáva alebo poskytuje dodávateľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude  odberateľovi uložená pokuta, ktorú  odberateľ uhradí,  odberateľ si uplatní jej náhradu u  dodávateľa a  dodávateľ sa zaväzuje túto pokutu odberateľovi nahradiť.
8.8 V prípade vzniku akýchkoľvek odpadov pri dodávaní tovaru, je dodávateľ zodpovedný za nakladanie s týmito odpadmi a podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej iba „zákon o odpadoch“) je povinný plniť všetky povinnosti, ktoré prislúchajú držiteľovi odpadu podľa príslušných ustanovení zákona o odpadoch (najmä ustanovenia § 14 zákona o odpadoch) a podľa ustanovenia § 77 zákona o odpadoch je zodpovedný za triedenie, zaraďovanie, spôsob zhodnocovania, spôsob zneškodňovania, odovzdávanie, odvoz, zhromažďovanie, skladovanie, likvidáciu a za celkové nakladanie so všetkými odpadmi vrátane nebezpečných odpadov. 
8.9 Dodávateľ je zároveň povinný dodržiavať všetky povinnosti v zmysle vyhlášky Ministerstva životného prostredia Slovenskej republiky (ďalej len „MŽP SR“) č. 366/2015 Z. z. o evidenčnej povinnosti a ohlasovacej povinnosti v platnom a účinnom znení do 31.12.2026 alebo v zmysle vyhlášky MŽP SR č. 89/2024 Z. z. o evidenčnej a ohlasovacej povinnosti v platnom a účinnom znení od 01.01.2027, pričom pre uplatnenie právneho aktu platí exaktné obdobie plnenia podmienok dohody (vyhláška MŽP SR č. 366/2015 Z. z. spolu s vyhláškou MŽP SR č. 89/2024 Z. z. ďalej len „vyhláška o evidencii odpadov“), vyhlášky MŽP SR č. 365/2015 Z. z., ktorou sa ustanovuje Katalóg odpadov a vyhlášky č. 371/2015 Z. z., ktorou sa vykonávajú niektoré ustanovenia zákona o odpadoch, ako aj v zmysle ostatných právnych predpisov v oblasti nakladania s odpadmi.
8.10 V prípade, ak vznikne odberateľovi akákoľvek škoda v súvislosti s porušením povinností dodávateľa dodržiavať ustanovenia v oblasti nakladania s odpadmi podľa tohto článku rámcovej dohody, dodávateľ je povinný túto škodu odberateľovi nahradiť. Škodou podľa tohto bodu sa myslí aj uloženie akejkoľvek sankcie odberateľovi zo strany príslušných orgánov v oblasti odpadového hospodárstva za nesplnenie akejkoľvek povinnosti dodávateľa.



Článok IX
Ukončenie rámcovej dohody/objednávky

9.1 Okrem situácie, kedy nastane niektorá zo skutočností uvedených v článku V bod 5.1 rámcovej dohody, rámcovú dohodu je možné ukončiť písomnou dohodou strán rámcovej dohody, odstúpením strán rámcovej dohody od rámcovej dohody alebo výpoveďou odberateľa. V prípade zániku rámcovej dohody dohodou strán rámcovej dohody, táto zaniká dňom uvedeným v tejto dohode (ďalej len „deň zániku rámcovej dohody dohodou“). V tejto dohode sa upravia aj vzájomné nároky strán dohody vzniknuté z plnenia zmluvných povinností alebo z ich porušenia druhou stranou rámcovej dohody ku dňu zániku rámcovej dohody dohodou.
9.2 Rámcovú dohodu je možné vypovedať odberateľom bez uvedenia dôvodu. Výpovedná lehota je 1 (jeden) mesiac  a začína plynúť prvým kalendárneho mesiaca, ktorý nasleduje po mesiaci, v ktorom bola  písomná výpoveď doručená dodávateľovi. Výpovedná lehota objednávky sú 3 (tri) pracovné dni a začína plynúť prvým dňom doručenia písomnej výpovede z objednávky dodávateľovi.
9.3 Odberateľ si vyhradzuje právo okamžitého odstúpenia od rámcovej dohody pre jej podstatné porušenie dodávateľom, v prípade ak:
9.3.1 	dodávateľ opakovane, najmenej 2 x (dvakrát) nedodrží kvalitu dodávaného tovaru alebo iným spôsobom nedodá tovar riadne alebo včas podľa rámcovej dohody,
9.3.2 	opakovane poruší povinnosť odstrániť vady a nedostatky tovaru vyplývajúce z reklamačného konania, ako aj potvrdiť objednávku v lehote podľa bodu 2.5 článku II dohody;
9.3.3 	sa preukáže, že dodávateľ v rámci procesu verejného obstarávania, ktorého výsledkom je uzatvorenie rámcovej dohody predložil nepravdivé doklady alebo uviedol nepravdivé, neúplné alebo skreslené údaje;
9.3.4	v ostatných prípadoch uvedených v tejto dohode a prípadoch uvedených v ZoVO.
9.4 Pre právnu úpravu odstúpenia od rámcovej dohody a vzájomných nárokov strán rámcovej dohody z neho vyplývajúcich primerane platia ustanovenia § 344 a nasl. OBZ.
9.5 V prípade nepodstatného porušenia rámcovej dohody sú strany rámcovej dohody  oprávnené od rámcovej dohody odstúpiť po márnom uplynutí primeranej lehoty stanovenej v písomnej výzve druhej strane rámcovej dohody na odstránenie konania v rozpore s rámcovou dohodou, prílohami a právnymi predpismi ako aj následkov takéhoto konania. Ak sa strany rámcovej dohody písomne nedohodnú inak, primeranou lehotou podľa predchádzajúcej vety je 10 (desať) kalendárnych dní.
9.6 V prípade, ak nastanú právne skutočnosti majúce za následok zmenu v právnom postavení dodávateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene dodávateľa) alebo akákoľvek iná zmena majúca priamy vplyv na plnenie zo strany dodávateľa, je dodávateľ povinný oznámiť tieto skutočnosti odberateľovi najneskôr do 10 (desať) kalendárnych dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú odberateľovi v dôsledku porušenia tejto povinnosti a odberateľ má právo odstúpiť od dohody. Za akúkoľvek inú zmenu sa považuje aj zmena bankového spojenia dodávateľa, pričom k tejto informácii predloží aj potvrdenie príslušnej banky.
9.7 V prípade ukončenia rámcovej dohody podľa tohto článku rámcovej dohody dochádza automaticky aj k ukončeniu vykonávania plnenia v zmysle príslušných objednávok dodávateľa, ak sa strany dohody písomne nedohodli inak.
9.8 Odstúpenie od rámcovej dohody musí mať písomnú formu a musí byť doručené druhej strane rámcovej dohody. Účinky odstúpenia nastávajú dňom doručenia odstúpenia druhej strane rámcovej dohody. 
9.9 Odstúpením od rámcovej dohody alebo objednávky akýmkoľvek spôsobom nie sú dotknuté práva odberateľa súvisiace so zárukou a zodpovednosťou za vady. Ukončením rámcovej dohody alebo objednávky akýmkoľvek spôsobom nie je dotknuté právo odberateľa na zaplatenie zmluvných pokút a/alebo náhrady škody v zmysle rámcovej dohody.

Článok X
Záverečné ustanovenia

10.1 Strany rámcovej dohody sa dohodli, že písomná komunikácia podľa rámcovej dohody alebo v súvislosti s rámcovou dohodou sa bude doručovať doporučene poštou, kuriérom alebo osobne, ak rámcová dohoda výslovne neupravuje iný spôsob doručovania. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty “adresát neznámy“ alebo “adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
10.2 Dodávateľ nie je oprávnený postúpiť akékoľvek pohľadávky (práva) vyplývajúce z rámcovej dohody na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z rámcovej dohody bez predchádzajúceho písomného súhlasu odberateľa.
10.3 Práva a povinnosti strán rámcovej dohody rámcovou dohodou neupravené sa riadia príslušnými ustanoveniami OBZ v platnom a účinnom znení a ostatných všeobecne záväzných právnych predpisov platných a účinných v Slovenskej republike. Strany rámcovej dohody sa dohodli, že v prípade vzniku sporov strán rámcovej dohody týkajúcich sa rámcovej dohody a jej aplikácie, ak sa ich nepodarí urovnať dohodou a aj v prípade, ak jednou zo strán rámcovej dohody je subjekt mimo územia Slovenskej republiky, je daný právny poriadok, právomoc a príslušnosť súdov Slovenskej republiky.
10.4 Rámcová dohoda je vyhotovená v piatich (5) rovnopisoch, tri (3) sú určené pre odberateľa a dva (2) pre dodávateľa.
10.5 Strany rámcovej dohody sa dohodli, že rámcovú dohodu je možné zmeniť len písomnými číslovanými dodatkami a dohoda o ukončení rámcovej dohody musí byť písomná. Dodatok k rámcovej dohode ako aj dohoda o ukončení rámcovej dohody musia byť podpísané štatutárnymi zástupcami strán rámcovej dohody, pričom podpisy musia byť na tej istej listine, v opačnom prípade platí, že k uzatvoreniu dodatku rámcovej dohode alebo dohody o ukončení rámcovej dohody nedošlo.
10.6 Dodávateľ berie na vedomie, že na uzatváranie dodatkov k rámcovej dohode sa uplatnia ustanovenia § 18 ZoVO.
10.7 Rámcová dohoda nadobúda platnosť dňom jej podpísania oprávnenými zástupcami oboch strán rámcovej dohody. V zmysle ustanovenia § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s ustanovením § 5a ods. 2 zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov rámcová dohoda nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
10.8 Strany rámcovej dohody vyhlasujú, že sa s obsahom rámcovej dohody oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručnými podpismi.
10.9 Neoddeliteľnými prílohami rámcovej dohody sú:
Príloha č. 1 – Opis predmetu zákazky
Príloha č. 2 – Špecifikácia ceny
Príloha č. 3 – Zoznam subdodávateľov a podiel subdodávok
Prílolha č. 4 – Zoznam oprávnených osôb odberateľa 

Z hľadiska predmetu zákazky súčasťou tejto rámcovej dohody sú:
10.8.1 súťažné podklady*
10.8.2 ponuka dodávateľa* 
10.8.3 budúce objednávky vystavené na základe tejto rámcovej dohody*

Pozn. *Neprikladajú sa ku každému vyhotoveniu rámcovej dohody, ale ich obsah je zmluvne záväzný, pokiaľ ho rámcová dohoda neupravuje odlišne.

V prípade, ak vysvetlenia súťažných podkladov menia alebo dopĺňajú ustanovenia rámcovej dohody, v takom prípade majú pred týmito ustanoveniami rámcovej dohody prednosť a platia vysvetlenia súťažných podkladov.



V Bratislave, dňa: .........................			           V ............................., dňa: ..................

Za odberateľa:                                			           Za dodávateľa:
 

....................................................                                                   .................................................
Ing. Filip Macháček                                                                                            konateľ
predseda predstavenstva 
a generálny riaditeľ
      


..................................................
PhDr. Rastislav Droppa 
podpredseda predstavenstva	


Dodávateľ je povinný v návrhu dohody uviesť (s presnými údajmi) všetky náležitosti právneho úkonu podľa vyššie uvedeného. 
